Jch wolde niht erwinden
Jch wolde niht erwinden·
ich ritte vs mit winden ·
húre in kvͤlen winden·
gegen der ſtat ze winden·
ich wolt uberwinden·
ein maget ſach ich winden·
wol ſi garn want·

Do ſpꝛach dv́ ſeldebere·
dv biſt mir gebere·
ſtille vn̄ offenbere·
dv biſt froͤidebere·
kvme ich dich verbere·
dv́ dich ie gebere·
got der gebe ir gv̊t·

IR ſvnt úch erlǒben·
ringens vf der lǒbē·
lant die linden lǒben·
ir ſvnt mir gelǒben·
hant ir den gelovben·
ir bꝛechent bottenlǒben·
lihter die ſtein want·

Dv ſolt mir beſcheiden·
iſt der krieg geſcheiden·
den dv ſolteſt ſcheiden·
dv biſt ſo beſcheiden·
dv́ welt mv̊s ê verſcheiden·
ê dc wir vns ſcheidē·
trvt geſelle gv̊t·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse